

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 8.oktobrī **Nr.481**

(prot.Nr.40, 4.§)

**Par atbalstu dalībai konkursā “Eiropas kultūras galvaspilsēta 2027”**

Pamatojoties uz likuma „Par pašvaldībām” 15.panta pirmās daļas 4. un 5.punktu, likuma “Par pašvaldību budžetiem” 30.pantu, Daugavpils pilsētas ilgtspējīgas attīstības stratēģijas 2014. – 2030.gadam izvirzīto stratēģisko mērķi “Daugavpils pilsēta – pievilcīgākā vieta dzīvei un uzņēmējdarbībai Austrumbaltijā” un ilgtermiņa prioritātes “Zaļa droša un mūsdienīga pilsētvide”, “Laimīgs un izglītots daugavpilietis, kurš lepns par savu pilsētu”, kas nosaka, ka pašvaldības politika ir vērsta, lai Daugavpils pilsētas iedzīvotāji ir toleranti un radoši, izkopj kultūrvēsturiskās tradīcijas un identitāti, lai Daugavpils pilsētas iedzīvotājiem ir pieejams visu publisko pakalpojumu klāsts kultūras jomā, lai Daugavpils pilsētas bagātais kultūrvēsturiskais un dabas mantojums ir saglabāts, Daugavpils cietoksnis ir starptautiski atpazīstams, daudzfunkcionāls kultūras, tūrisma, atpūtas, mākslas un radošo industriju centrs, MK noteikumiem Nr.464 “Kārtība, kādā piešķir Eiropas kultūras galvaspilsētas nosaukumu 2027.gadam”, Daugavpils pilsētas domes Izglītības un kultūras jautājumu komitejas 2020.gada 1.oktobra sēdes atzinumu, Daugavpils pilsētas domes Finanšu komitejas sēdes 2020.gada 1.oktobra sēdes atzinumu, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Atbalstīt Daugavpils pilsētas domes dalību konkursā “Eiropas kultūras galvaspilsēta 2027”.
2. Izveidot ar Daugavpils pilsētas domes priekšsēdētāja rīkojumu Daugavpils pilsētas kultūras stratēģijas, kultūras programmas un pieteikuma sagatavošanas darba grupu konkursam “Eiropas kultūras galvaspilsēta 2027”. Darba grupai nodrošināt pieteikuma sagatavošanu konkursam “Eiropas kultūras galvaspilsēta 2027”, izstrādājot pilsētas kultūras stratēģiju un kultūras pasākumu programmu ar augstu māksliniecisko un kultūras kvalitāti, līdz 2021.gada 28.februārim.
3. Daugavpils pilsētas domei informēt Kultūras ministriju rakstveidā par savu nodomu iesniegt pieteikumu Eiropas kultūras galvaspilsētas nosaukuma piešķiršanas atlasei Latvijā 2027.gadam līdz 2021.gada 31.martam.
4. Daugavpils pilsētas domei iesniegt pieteikumu Eiropas kultūras galvaspilsētas nosaukuma piešķiršanas atlasei Latvijā 2027.gadam līdz 2021.gada 31.maijam.
5. Kontroli par lēmuma izpildi veikt Daugavpils pilsētas domes priekšsēdētāja vietniekam J. Dukšinskim.

Domes priekšsēdētājs *(personiskais paraksts)* I.Prelatovs